༢དེ་ནས་བསྟན་པ་ཕྱི་དར་གྱི་རྗེས་བྲིས་པའི་བོད་ཀྱི་ལོ་རྒྱུས་ད་ཡོད་ཡིག་རིགས་སྔ་ཤོས་ཀྱི་གྲས་སྤྱི་ལོའི་དུས་རབས་བཅུ་གཉིས་པའི་དུས་མཇུག་ཙམ་ཏུ་ཐོན་པའི་ཡིག་རྙིང་གྲགས་ཆེ་བ་ལྡེའུ་ཆོས་འབྱུང་ནང་ཞིབ་པར་བོད་དུ་བཀའ་ཁྲིམས་བཅས་པའི་སྐོར་རྒྱལ་པོ་སྲོང་བཙན་སྒམ་པོས་ཡུལ་ཡར་ལུང་སོག་ཁ་རུ་སྤུར་རྒྱལ་གྱི་མངའ་རིས་སུ་བསྡུས་པའི་བོད་ཐམས་ཅད་ཚོགས་ནས་བླའི་ཕོ་བྲང་ནི་ཕྱིང་བ་སྟག་རྩེ།ཇོ་མོའི་བཞུགས་གནས་ནི་དཔག་བསམ་གྱི་ལྕང་བུ་ཞེས་གསལ་བ་དང༌།ཡང་བོད་ཀྱི་སྟོང་སྡེ་བགྲངས་སྐབས་གཡོ་རུའི་སྟོང་སྡེ་ལ།ཡར་ལུང་ལ་སྟོང་སྡེ་གཅིག་ཅེས་དང༌།དེ་ནས་སྟོང་དཔོན་འདྲེན་སྐབས་སུའང་གཡོ་རུའི་སྟོང་དཔོན་ལ།ཡར་ལུང་འཆིངས་ལུང་གཉིས།སྙགས་དང་ཚེ་སྤོང་གི་སྟོང་སྡེ་ཞེས་སོགས་ཡིག་རྙིང་དེའི་ནང་དུ་ཡར་ལུང་རང་འཁོད་འདུག